Falkonet
Falkonet (ital. falconetto, ing. falconet — gənc şahin) və ya falkon — 1-3 (2-10) funt (adətən çuxurunun diametri 45—65 millimetrə bərabər olur) kalibrdə olan artilleriya silahının adı. XVI-XVIII əsrlərdə donanmalarda və quru qoşunlarında istifadə edilib. Çuqun və ya misdən olurdu. V.İ.Dalyanın lüğətində qeyd olunur ki, Falkonet kiçik top növüdür, bu silah üçün istifadə edilən top güllələri qurğuşundan hazırlanırdı.